hu hu hu hu hu hu hu hu hu en hu hu ca en sv nl hu en hu hu hu hu hu en nl hu en en en en nl en hu en hu es hu it hu hu en hu hu hu hu en hu hu hu hu en nl hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu en en en hu en en en hu en en en en hu en en pl cs en en en en hu hu en hu hu hu hu hu hu hu hu hu hu hu hu hu hu sk hbs_lat hu hu hu hu da hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu en ar arz ca de es eu fa fi fr lt hy id it ja ko nl pt ru hbs_lat sv tr fy zh hu hu hu hu hu hu hu hu hu hu
Vadászat (film, 2020) – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. szeptember 5.
Ugrás a navigációhoz Ugrás a kereséshez
Ez a szócikk a 2020-as filmről szól. Hasonló címmel lásd még: A vadászat (egyértelműsítő lap).
A Vadászat (eredeti cím: The Hunt) 2020-ban bemutatott amerikai horror-thrillerfilm, melyet Craig Zobel rendezett, valamint Nick Cuse és Damon Lindelof írt. A főszereplők Betty Gilpin, Ike Barinholtz, Amy Madigan, Emma Roberts, Ethan Suplee és Hilary Swank.
A filmet először 2018 márciusában jelentették be, majd a szereplők egy évvel később csatlakoztak a projekthez. A forgatásra New Orleansban került sor. A film eredeti megjelenése tervek szerint 2019. szeptember 27-én lett volna. Azonban a 2019. augusztus eleji Dayton-i és az El Paso-i tömeges lövöldözést követően az Universal Pictures úgy döntött, hogy elhalasztja a premiert.
Az Amerikai Egyesült Államokban 2020. március 13-án debütált, Magyarországon április 16-án mutatták be szinkronizálva, az UIP-Dunafilm forgalmazásában.
A film általánosságban vegyes értékeléseket kapott a kritikusoktól, világszerte mindössze 9 millió dollárt tudott termelni. A film pénzügyi hiányosságait nagyrészt a COVID-19 koronavírus-járvány okozta, amely miatt világszerte be kellett zárni a mozikat. Az Universal a filmet egy héttel a mozikiadás után tette elérhetővé digitálisan.
Athena Stone (Hilary Swank) és az általa vezetett társaság közelgő nagy embervadászatukat ünnepli. Amikor magánrepülőjükön utaznak a vadászatra, a rakománytérből előtámolyog egy korábban elkábított, felpeckelt szájú férfi, akit a társaság meggyilkol.
Tizenegy ember ébred fel az erdőben, mindannyian felpeckelt szájjal. A közeli tisztáson egy hatalmas ládát látnak. Miután kinyitják, kézifegyvereket találnak benne, valamint a szájpeckük kinyitásához való kulcsokat. Hirtelen azonban láthatatlan ellenség fegyvertüze zúdul rájuk, öten perceken belül meghalnak. Hárman sikeresen átmásznak a területet körbevevő szögesdrótkerítésen, és eljutnak egy közeli töltőállomásra. A benzinkút tulajdonosa egy idős házaspár. A három üldözött megtudja tőlük, hogy Arkansas-ban vannak, beszélgetésükből az is kiderül, hogy mindhármukat elrabolták, az Amerikai Egyesült Államok különböző államaiból. A trió egyik tagja mérgezett fánkot eszik, majd az idős házaspár (akikről így kiderül, hogy a vadászok közé tartoznak) mérges gázzal öli meg a másik két embert. Ezután eltüntetik a holttesteket és a nyomokat, hogy felkészüljenek a következő szökevény fogadására.
Megérkezik a vadászok körében csak Hógolyónak nevezett nő, az afganisztáni veterán Crystal Creasey (Betty Gilpin). Miután ő is megtudja, hogy Arkansas-ban vannak, egy doboz cigarettát kér. Az idős házaspár azonban felkelti gyanúját, megtámadja és megöli őket a pult alá rejtett fűrészelt csövű puskával. Odakinn megvizsgálja a kisteherautót és észreveszi a hamis Arkansas-i rendszámtáblát, ami egy horvát rendszámtáblára van ragasztva, valamint egy bombát fedez fel, amely a vezető ajtó felé van drótozva. Ezt követően megérkezik egy újabb fogoly; egy Gary nevű összeesküvés-elméleti podcaster, és figyelmezteti a bedrótozott teherautóról. Felszállnak egy menekültekkel teli vonatra, akiket Gary válságszereplőknek lát; a vonatot horvát katonák támadják meg. Amikor Gary megpróbálja meggyőzni a katonákat a Manorgateről és az álmenekültekről, az egyik bevándorló, "Crisis Mike" bevallja Garynek, hogy ő is csak egy színész, bár azt állítja, hogy a támadást nem tervezték meg. Gary gránáttal felrobbantja a színészt, Crystalt viszont menekülőtáborba viszik.
Ez a szakasz egyelőre üres vagy erősen hiányos. Segíts te is a kibővítésében!
(Magyar hangok a szereposztás mellett feltüntetve)
Betty Gilpin – Crystal Creasey / Hógolyó – Solecki Janka
Hilary Swank – Athena Stone – Kisfalvi Krisztina
Ike Barinholtz – Staten Island (Moses) – Király Attila
Wayne Duvall – Don – Csuja Imre
Ethan Suplee – Gary – Jászberényi Gábor
Emma Roberts – Jóganacis lány – Bogdányi Titanilla
Chris Berry – Target (Boxer) – Holl Nándor
Sturgill Simpson – Vanilla Nice – Kisfalusi Lehel
Kate Nowlin – Nagy vörös (Molly) – Kiss Eszter
Amy Madigan – Mama / Miranda – Zsurzs Kati
Reed Birney – Papa / Julius – Ujréti László
Glenn Howerton – Richard – Simon Kornél
Justin Hartley – Trucker (Shane) – Bozsó Péter
Sylvia Grace Crim – szexi halott lány – ?
Walker Babington – Bandana ember – ?
Jason Kirkpatrick – Randy – Schneider Zoltán
Teri Wyble – Liberty – ?
Macon Blair – Fauxnvoy (Oliver) – Háda János
Usman Ally – Crisis Mike – Kaszás Gergő
J. C. MacKenzie – Paul – Epres Attila
Steve Coulter – Doktor (Ted) – Rosta Sándor
Dean West – Martin – Fehér Tibor
Steve Mokate – Dale őrmester – Kőszegi Ákos
Hannah Aline – Kelly (Légiutaskísérő) – Ligeti Kovács Judit
Tadasay Young – Nicole – ?
Jim Klock – O'Hara kapitány – ?
További magyar hangok: Mikecz Estilla, Kelemen Kata, Mentes Júlia, Ács Norbert, Vida Péter, Sörös Miklós, Fellegi Lénárd, Oroszi Tamás
↑ Who's The Target In 'The Hunt' (2020). Cape Cod Times , 2020. március 13. (Hozzáférés: 2020. március 24.)
↑ a b The Hunt (2020). Box Office Mojo . (Hozzáférés: 2020. július 17.)
Vadászat a PORT.hu-n (magyarul)
Vadászat az Internet Movie Database-ben (angolul)
Vadászat a Rotten Tomatoeson (angolul)
Vadászat a Box Office Mojón (angolul)
Filmművészetportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Vadászat_(film,_2020)&oldid=25240997”
Fotó nélküli sablont tartalmazó filmek
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. szeptember 5., 22:51
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.